Poly Styrene

Poly Styrene (oik. Marianne Joan Elliott-Said, 3. heinäkuuta 1957 – 25. huhtikuuta 2011) oli X-Ray Spex -yhtyeen laulaja vuosina 1976–1979. Hän teki myös sooloalbumeja X-Ray Spexin hajoamisen jälkeen.

Poly Styrene julkaisi ensilevynsä reggaesinglen "Silly Billy" 17-vuotiaana. Tuolloin hän käytti nimeä Mari Elliott. Hänestä tuli X-Ray Spexin jälkeen feministinen punkikoni. 1980 ilmestyi hänen soololevynsä Translucence.

Hän poti kaksisuuntaista mielialahäiriötä, joka tosin oli aiemmin diagnosoitu skitsofreniaksi. 1980-luvulla hän asui hare krisna -yhteisössä, mutta teki myöhemmin paluun X-Ray Spexin kanssa. Toinen soololevy Generation Indigo ilmestyi maaliskuussa 2011.

Lähteet 

Brittiläiset laulajat
Vuonna 1957 syntyneet
Vuonna 2011 kuolleet